# Görbeháza Község Önkormányzata

**Jegyzőkönyvi kivonat**

Görbeháza Község Önkormányzat Képviselő-testületének 2015. április 29-én megtartott üléséről.

**32/2015.(IV.29.) Kt. sz. határozat**

Görbeháza Község Önkormányzatának Képviselő-testülete a Görbeháza Község Önkormányzatánál 2014. évben végzett belső ellenőrzési feladatok teljesítéséről szóló jelentést a jegyzőkönyv 7. sz. mellékletében foglaltak szerint elfogadta.

 **Giricz Béla Lászlóné sk. Dr. Juhász Péter sk.**

 **polgármester jegyző**

Görbeháza, 2015-04-30

**A kivonat hiteles!**

Molnár Istvánné

jegyzőkönyvvezető

# Görbeháza Község Önkormányzata

**Jegyzőkönyvi kivonat**

Görbeháza Község Önkormányzat Képviselő-testületének 2015. április 29-én megtartott üléséről.

**33/2015.(IV.29.) Kt. sz. határozat**

Görbeháza Község Önkormányzat Képviselő-testülete a Görbeháza Község Önkormányzata 2014. évtől 2019. évig terjedő gazdasági programját a jegyzőkönyv 8. számú mellékletében foglaltak szerint elfogadta.

 **Giricz Béla Lászlóné sk. Dr. Juhász Péter sk.**

 **polgármester jegyző**

Görbeháza, 2015-04-30

**A kivonat hiteles!**

Molnár Istvánné

jegyzőkönyvvezető

# Görbeháza Község Önkormányzata

**Jegyzőkönyvi kivonat**

Görbeháza Község Önkormányzat Képviselő-testületének 2015. április 29-én megtartott üléséről.

**34/2015.(IV.29.) Kt. sz. határozat**

Görbeháza Község Önkormányzati Képviselő-testülete a **Gólyafészek Óvoda és Bölcsőde** alapító okiratát az alábbiak szerint módosítja és a 10. sz. mellékletben foglaltaknak megfelelően egységes szerkezetben elfogadja.

**Módosító rendelkezések:**

**1.Az alapító okirat 5. pontja – mely a módosított okiratban a 4.3. pont alatt szerepel – helyébe a következő rendelkezés lép:**

„4.3. A költségvetési szerv alaptevékenysége:

Bölcsődei ellátás:

* Személyes gondoskodás keretébe tartozó gyermekjóléti alapellátás - gyermekek napközbeni ellátása (bölcsőde) 20 hetes kortól 4 éves korig.
* Hátrányos helyzetű és halmozottan hátrányos helyzetű gyermekek integrált bölcsődei ellátása.

Óvodai ellátás:

* A gyermek hároméves korától a tankötelezettség kezdetéig tartó, a teljes óvodai életet átívelő foglalkozásokat és a gyermek napközbeni ellátásával összefüggő feladatokat is magában foglaló óvodai nevelési tevékenység.
* Hátrányos helyzetű és halmozottan hátrányos helyzetű gyermekek integrált óvodai nevelése.

 Konyha üzemeltetése:

* 400 adagos főzőkonyha – Görbeháza, Aradi u. 29. szám alatt – az óvodával azonos épületben működik.
* bölcsődei, óvodai-iskolai élelem ellátás és szállítás
* kereskedelmi tevékenység.”

**2. Az alapító okirat költségvetési szerv alaptevékenységének kormányzati funkciók szerinti besorolására vonatkozó rendelkezése – mely a módosított okiratban a 4.4. pont alatt szerepel - helyébe a következő rendelkezés lép:**

* 1. „A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 091110 | Óvodai nevelés, ellátás szakmai feladatai |
| 2 | 091140 | Óvodai nevelés, ellátás működtetési feladatai |
| 3 | 096015 | Gyermekétkeztetés köznevelési intézményben |
| 4 | 096025 | Munkahelyi étkeztetés köznevelési intézményben |
| 5 | 104030 | Gyermekek napközbeni ellátása |
| 6 | 104035 | Gyermekétkeztetés bölcsődében, fogyatékosok nappali intézményében |
| 7 | 104036 | Munkahelyi étkeztetés bölcsődében |
| 8 | 104042 | Gyermekjóléti szolgáltatások |

**3. Az alapító okirat új számozás szerinti 5. alcíme az alábbi 5.3 ponttal egészül ki:**

„5.3.A költségvetési szerv szervezeti felépítése és működése:

A költségvetési szerv Szervezeti és Működési Szabályzatát a 18/2014.(III.26.) Kt. sz. határozatával Görbeháza Község Önkormányzatának Képviselő-testülete 2014. március 26. napján fogadta el, amely tartalmazza a költségvetési szerv szervezeti felépítését és működésének vázlatos bemutatását.”

**3. Az alapító okirat 11. pontja – mely a módosított okiratban a 6. alcím 6.2.3. pontja alatt szerepel – helyébe a következő rendelkezés lép:**

„6.2.3. gazdálkodásával összefüggő jogosítványok:

A költségvetési szerv számviteli, pénzügyi és munkaügyi feladatait a Görbeházai Polgármesteri Hivatal látja el.”

**4.Az alapító okirat 14. pontja – mely a módosított okiratban a 6. alcím 6.2.1. pontja alatt szerepel – helyébe a következő rendelkezés lép:**

 „6.2.1. típusa: többcélú intézmény”

**5. Az alapító okirat 17. és 18. pontjai – melyek a módosított okiratban a 6.4. pont alatt szerepelnek – helyébe a következő rendelkezés lép:**

6.4. A feladatellátást szolgáló ingatlanvagyon:

|  |  |  |  |  |  |
| --- | --- | --- | --- | --- | --- |
|  | ingatlan címe | ingatlan helyrajzi száma | ingatlan hasznos alapterülete (m2) | vagyon feletti rendelkezés joga vagy a vagyon használati joga | az ingatlan funkciója, célja |
| 1 | Görbeháza, Aradi u. 29. | 563 | 7561 | önkormányzati tulajdon | óvoda és bölcsőde |

**6. Az alapító okirat 2. és 17. pontjai elhagyásra kerülnek.**

**7. Az alapító okirat záradékának helyébe a következő rendelkezés lép:**

**„7. Záró rendelkezés**

**Jelen alapító okiratot 2015. május 15. napjától kell alkalmazni,** ezzel egyidejűleg a költségvetési szerv 2013. március 29. napján kelt, 35/2013.(IIII.28.) K.sz. határozattal elfogadott alapító okiratot visszavonom.”

Jelen módosító okiratot 2015. május 15. napjától kell alkalmazni.

A képviselő-testület felhatalmazza a polgármestert az alapító okirat aláírására, valamint felkéri a jegyzőt, hogy az alapító okiratot a Magyar Államkincstár Hajdú-Bihar Megyei Igazgatósága részére a törzskönyvi nyilvántartásba vétel céljából küldje meg.

Végrehajtásért felelős: Giricz Béla Lászlóné polgármester

 Dr. Juhász Péter jegyző

Határidő: 2015. május 15.

 **Giricz Béla Lászlóné sk. Dr. Juhász Péter sk.**

 **polgármester jegyző**

Görbeháza, 2015-04-30

**A kivonat hiteles!**

Molnár Istvánné

jegyzőkönyvvezető

# Görbeháza Község Önkormányzata

**Jegyzőkönyvi kivonat**

Görbeháza Község Önkormányzat Képviselő-testületének 2015. április 29-én megtartott üléséről.

**35/2015.(IV.29.) Kt. sz. határozat**

Görbeháza Község Önkormányzat Képviselő-testülete a helyi adó és gépjármű adó kivetéséről és beszedéséről, az adóhátralékok beszedésére tett intézkedésekről szóló beszámolót a jegyzőkönyv 8. számú mellékletében foglaltak szerint elfogadta.

 **Giricz Béla Lászlóné sk. Dr. Juhász Péter sk.**

 **polgármester jegyző**

Görbeháza, 2015-04-30

**A kivonat hiteles!**

Molnár Istvánné

jegyzőkönyvvezető

# Görbeháza Község Önkormányzata

**Jegyzőkönyvi kivonat**

Görbeháza Község Önkormányzat Képviselő-testületének 2015. április 29-én megtartott üléséről.

**36/2015.(IV.29.) Kt. sz. határozat**

Görbeháza Község Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 14. § (2) bekezdés a) pontjában foglaltaknak eleget téve **2015. május 15. napjával** az Asztalos János utca közterület átnevezéséről az alábbiak szerint dönt:

|  |  |  |
| --- | --- | --- |
| **Közterület hrsz.** | **Régi közterület név** | **Új közterület név** |
| **1126** | **Asztalos János utca** | **Hajnal utca** |

1. A képviselő-testület felhatalmazza a jegyzőt az átnevezéssel kapcsolatos intézkedések megtételére:
2. a határozat tartalmát a címnyilvántartásban vezesse át,
3. a hozott döntést küldje meg az illetékes földhivatalnak, a helyi postának, a közüzemi szolgáltatóknak, és azoknak a hivatalos szerveknek, ahol a lakcímváltozást a lakosságnak határidőn belül be kell jelenteni.
4. a határozat kivonatát az érintett lakosoknak küldje meg.
5. A képviselő-testület megbízza a polgármestert az új közterület névtábla kihelyezésével és a régi elnevezést feltüntető névtábla megjelölésével kapcsolatos feladatok ellátására.

Végrehajtásért felelős: Giricz Béla Lászlóné polgármester

 Dr. Juhász Péter jegyző

Határidő: 2015. június 20.

 **Giricz Béla Lászlóné sk. Dr. Juhász Péter sk.**

 **polgármester jegyző**

Görbeháza, 2015-04-30

**A kivonat hiteles!**

Molnár Istvánné

jegyzőkönyvvezető

# Görbeháza Község Önkormányzata

**Jegyzőkönyvi kivonat**

Görbeháza Község Önkormányzat Képviselő-testületének 2015. április 29-én megtartott üléséről.

**37/2015.(IV.29.) Kt. sz. határozat**

Görbeháza Község Önkormányzati Képviselő-testülete elhatározta a 2009 évben vásárolt Volkswagen Transporter típusú tanyagondnoki szolgálat keretében használt gépjármű cseréjét, mivel annak műszaki állapota nem kielégítő. A gépjármű a beszerzés időpontjától falu- és tanyagondnoki szolgáltatás keretében rendeltetésszerűen volt és van a mai napig is használva.

A tanyagondnoki szolgáltatást a külterületi lakosok rendszeresen igénybe veszik, arra naponta számítanak, ezért a képviselő-testület fontosnak tartja egy megfelelő műszaki állapotú gépjármű beszerzését.

Megbízza a képviselő-testület a polgármestert, hogy az Európai Mezőgazdasági Vidékfejlesztési Alapból nyújtandó, a vidéki gazdaság és a lakosság számára nyújtott alapszolgáltatások fejlesztésére 2015-től igénybe vehető támogatások részletes feltételeiről szóló 21/2015.(IV.17.) MvM rendelet alapján a támogatási igényt nyújtsa be a tanyagondnoki gépjármű beszerzésére.

Végrehajtásért felelős: Giricz Béla Lászlóné

Határidő: 2015. május 4.

 **Giricz Béla Lászlóné sk. Dr. Juhász Péter sk.**

 **polgármester jegyző**

Görbeháza, 2015-04-30

**A kivonat hiteles!**

Molnár Istvánné

jegyzőkönyvvezető

# Görbeháza Község Önkormányzata

**Jegyzőkönyvi kivonat**

Görbeháza Község Önkormányzat Képviselő-testületének 2015. április 29-én megtartott üléséről.

**38/2015.(IV.29.) Kt. sz. határozat**

Görbeháza Község Önkormányzati Képviselő-testülete a Szociális Gondozási Központ és Gyermekjóléti Szolgálat Szakmai Programjának módosítását a jegyzőkönyv 14. sz. melléklete szerint elfogadta.

 **Giricz Béla Lászlóné sk. Dr. Juhász Péter sk.**

 **polgármester jegyző**

Görbeháza, 2015-04-30

**A kivonat hiteles!**

Molnár Istvánné

jegyzőkönyvvezető

# Görbeháza Község Önkormányzata

**Jegyzőkönyvi kivonat**

Görbeháza Község Önkormányzat Képviselő-testületének 2015. április 29-én megtartott üléséről.

**39/2015.(IV.29.) Kt. sz. határozat**

Görbeháza Község Önkormányzati Képviselő-testülete egyetért azzal, ha büntetés-végrehajtási intézet létesítése helyének Görbeháza település kiválasztásra kerül, akkor a képviselő-testület helyi népszavazást fog kezdeményezni annak eldöntésére, hogy épüljön-e Görbeháza településen büntetés-végrehajtási intézet.

 **Giricz Béla Lászlóné sk. Dr. Juhász Péter sk.**

 **polgármester jegyző**

Görbeháza, 2015-04-30

**A kivonat hiteles!**

Molnár Istvánné

jegyzőkönyvvezető